ai4bharat/Pralekha huggingface dataset:
ప్రధాన మంత్రి కార్యాలయం
2022వ సంవత్సరం మే 29 న జరిగే ‘మన్ కీ బాత్’ కోసం ఆలోచనల ను పంచుకోవలసింది గా అందరికిఆహ్వానం పలికిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం మే 29వ తేదీ నాడు జరుగనున్న ‘మన్ కీ బాత్’  కార్యక్రమాని కి గాను దేశ ప్రజలు అందరూ వారి వారి ఆలోచనల ను వెల్లడి చేయవలసిందంటూ ఆహ్వానం పలికారు.
ప్రధాన మంత్రి ఒక ట్వీట్ లో -
‘‘నేను మీ అందరి ని ఈ నెల 29వ తేదీ నాడు జరుగనున్న #MannKiBaat కార్యక్రమం కోసం మీ మీ ఆలోచనల ను వెల్లడించండి అంటూ ఆహ్వానిస్తున్నాను. నేను నమో యాప్  మరియు మైగవ్  లలో మీ యొక్క వ్యాఖ్య ల కోసం ఎదురు చూస్తుంటాను. మీరు 1800-11-7800 నంబరు కు కాల్ చేసి, మీ సందేశాన్ని రికార్డు చేయవచ్చు.’’ అని పేర్కొన్నారు.
రక్షణ మంత్రిత్వ శాఖ
ఉపాధి కల్పన కోసం ప్రైవేటు రంగంతో అవగాహనా ఒప్పందంపై సంతకాలు చేసిన మాజీ సైనికోద్యోగుల సంక్షేమ విభాగం
రక్షణ మంత్రిత్వ శాఖకు చెందిన మాజీ సైనికోద్యోగుల సంక్షేమ శాఖ ఆధ్వర్యంలోని డైరెక్టొరేట్ ఆఫ్ జనరల్ రీసెటిల్మెంట్ ,కు, ఎం/ఎ స్ కోటాక్ మహీంద్ర లైఫ్ ఇన్సూరెన్స్ కంపెనీ లిమిటెడ్ లు 12 జూన్ 2023న న్యూఢిల్లీలో ఒక అవగాహనా ఒప్పందంపై సంతకాలు చేశాయి.
రక్షణ సేవలలోని గౌరవ మాజీ సైనికులకు ఉపాధి అవకాశాలను కల్పించేందుకు కార్పొరేట్ కంపెనీలను, మాజీ సైనికులను ఒక సామాన్య వేదికపైకి తెచ్చేందుకు డిజిఆర్, కార్పొరేట్ల మధ్య అవగాహన ఒప్పందం ప్రయత్నిస్తోంది.
ఈ సందర్భంగా డైరెక్టర్ జనరల్  మేజర్ జనరల్ శరద్ కపూర్ మాట్లాడుతూ, ఈ భాగస్వామ్యం పరిశ్రమ, కార్పొరేట్లకు తమ మాజీ సైనికులను మరింత ప్రత్యక్షంగా కనిపించేలా చేయడమే కాక నైపుణ్యం కలిగిన మానవ వనరులను అందించడంతో పాటుగా తమ మాజీలకు గౌరవ ప్రదమైన ప్రత్యామ్నాయ వృత్తిని అందించడం వంటి లక్ష్యాలను సాధించడంలో సాయపడుతుందని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
ఎస్ఎటిఎటి కింద సిబిజి సరఫరాను ప్రారంభించిన 13 ప్లాంట్లు
భరించదగిన రవాణా దిశగా స్థిరమైన ప్రత్యామ్నాయం  అన్న చొరవ కింద 13 కంప్రెస్డ్ బయో గ్యాస్  ప్లాంట్ల నుంచి సిబిజి సరఫరాను ప్రారంభించినట్టు 22.07.21న రాజ్యాసభలో అడిగిన ఒక ప్రశ్నకు పెట్రోలియం, సహజ వాయువుల శాఖ సహాయ మంత్రి రామేశ్వర్ తెలి లిఖితపూర్వక సమాధానంలో వివరించారు. ఎస్ఎటిఎటిలో పాలుపంచుకుంటున్న చమురు, గ్యాస్ మార్కెటింగ్ కంపెనీలు పారిశ్రామికవేత్తల నుంచి 1957 టన్నుల సిబిజిని సేకరించారు.
ఎస్ఎటిఎటి కింద సిబిజి ఉత్పత్తి, సరఫరా కోసం సంభావ్య పారిశ్రామికవేత్తల నుంచి ఎక్స్ప్రెషన్ ఆఫ్ ఇంటరెస్ట్  కోసం చమురు, గ్యాస్ మార్కెటింగ్ కంపెనీలు ఆహ్వానిస్తూనే ఉన్నాయి.
యువజన వ్యవహారాలు, క్రీడల మంత్రిత్వ శాఖ
ప్రధానమంత్రి నరేంద్ర మోదీ ‘మీట్ ది ఛాంపియన్స్’ కార్యక్రమంలో భాగంగా రాజస్థాన్ పాఠశాలను సందర్శించి, ఈ కార్యక్రమానికి సహకరిస్తున్న తోటి ఒలింపియన్లు, పారాలింపియన్లను ప్రశంసించిన - ప్రముఖ పారాలింపియన్ దేవేంద్ర ఝఝారియా
టోక్యో ఒలింపియన్లు, పారాలింపియన్ల కోసం 'మీట్ ది ఛాంపియన్స్' అనే ప్రధానమంత్రి మోడీ పాఠశాల సందర్శన ప్రచార కార్యక్రమంలో భాగంగా, భారత ప్రముఖ పారాలింపియన్, పారాలింపిక్ క్రీడా పోటీల్లో మూడుసార్లు పతక విజేత , దేవేంద్ర ఝఝారియా, చురూ కు చెందిన పరాఖ్ రాజకీయ బాలికా ఉఛ్చా మాధ్యమిక విద్యాలయాన్ని సందర్శించారు.
కేంద్ర యువజన వ్యవహారాలు, క్రీడల మంత్రిత్వ శాఖ; కేంద్ర విద్యా మంత్రిత్వ శాఖ సంయుక్తంగా నిర్వహిస్తున్న "మీట్-ది-ఛాంపియన్స్" కార్యక్రమం కింద, 'సంతులిత ఆహారం' - సమతుల్య ఆహారం, ఫిట్-నెస్ పై వారిని ప్రేరేపించే ప్రయత్నంలో భాగంగా. భారతదేశంలో ప్రతి రాష్ట్రంలోని పాఠశాల విద్యార్థులతో మన టోక్యో హీరోలు సంభాషిస్తున్నారు. ఈ విధంగా గుజరాత్ లో జరిగిన కార్యక్రమంలో నీరజ్ చోప్రా, హర్యానాలో జరిగిన కార్యక్రమంలో బజరంగ్ పునియా పాల్గొన్నారు. అదేవిధంగా తమిళనాడులో జరిగిన కార్యక్రమంలో పారాలింపిక్స్ పతక విజేత మరియప్పన్ తంగవేలు కూడా పాల్గొన్నారు. వీరితో పాటు ఇప్పటివరకు పలువురు ఇతర క్రీడాకారులు కూడా ఈ కార్యక్రమాల్లో భాగస్వాములయ్యారు.
దేశంలో ఈ విధమైన కార్యక్రమాన్ని తీసుకోవడం వెనుక ప్రాముఖ్యత గురించి, సోమవారం రోజున దేవేంద్ర మాట్లాడుతూ, ఇది, చిన్న పిల్లలు మంచి పోషకాహార అలవాట్లు అనుసరించేందుకు దోహదపడే ఒక పెద్ద కార్యక్రమం అని పేర్కొన్నారు. “రాజస్థాన్ లోని 75 పాఠశాలల్లోని విద్యార్థులను కలవాలన్న మన గౌరవ ప్రధానమంత్రి శ్రీ నరేంద్ర మోదీ అభ్యర్థనను గౌరవించడం నాకు చాలా సంతోషంగా ఉంది. విద్యార్థులు చాలా ఉత్సాహంగా ఉన్నారు. మేము చాలా విషయాలపై, ముఖ్యంగా ఆరోగ్యకరమైన, అనారోగ్యకరమైన ఆహారం గురించి మాట్లాడాము. వారు చాలా చక్కగా మాట్లాడతారు. వారు చాలా తెలివైన వారు. ఆరోగ్యంగా ఉంచే ప్రతి విషయాన్ని నేర్చుకోవాలనే మక్కువ వారికి ఉన్నందున, నేను దాన్ని ఇష్టపడ్డాను. వారి ప్రతి స్పందన కూడా చాలా బాగుంది." అని దేవేంద్ర సంతృప్తి వ్యక్తం చేశారు.
“మనం చెడు పోషకాహార అలవాట్లకు వ్యతిరేకంగా పోరాడాలని, శారీరక దృఢత్వం అనేది మన జీవనశైలి గా తీసుకోవాలన్న సందేశం ప్రతి ఇంట్లో వినిపిస్తూనే ఉంటుంది. మీట్ ది ఛాంపియన్స్ చొరవ ద్వారా నా తోటి ఒలింపియన్లు, పారాలింపియన్లు ఈ పెద్ద లక్ష్యానికి తమ సహకారాన్ని అందించడం నాకు చాలా సంతోషంగా ఉంది." అని కూడా దేవేంద్ర పేర్కొన్నారు.
పాఠశాల విద్యార్థులతో ఇష్టాగోష్టి అనంతరం, దేవేంద్ర వారితో కలిసి సరదాగా టేబుల్ టెన్నిస్ ఆడారు. హాజరైన పాఠశాల విద్యార్థులు ఆయన జీవనశైలి, అలవాట్ల గురించి అడిగి తెలుసుకున్నారు. విద్యార్థులు అడిగిన ప్రశ్నలన్నిటికీ దేవేంద్ర ఆనందంగా సమాధానాలు చెప్పారు. “దేవేంద్ర గారి ని ఇలా చాలా దగ్గరగా కలవడం, ఆయన ఆహారపు అలవాట్లు, శరీర ధారుడ్యం గురించి ఆయన అనుసరిస్తున్న రోజువారీ కార్యకలాపాల గురించి, ఎన్నో అద్భుతమైన వ్యక్తిగత విషయాలు తెలుసుకోవడం ఎంతో అపురూపంగా అనిపించింది. ఆయన మా అందరికీ మరింత స్ఫూర్తిదాయకంగా నిలిచారు. ఈ రోజు నేను నా డైరీలో చాలా విషయాలు వ్రాసుకున్నాను.” అని చురూ లోని సర్వహిత్ కరిణి పుత్రి పాఠశాల విద్యార్థి లక్ష్మి ప్రజాపత్ తమ ఆనందాన్ని వ్యక్తం చేశారు.
ప్రధాన మంత్రి కార్యాలయం
ఇంటర్ నేషనల్ కోర్ట్ ఆఫ్ జస్టిస్ కు తిరిగి ఎన్నికైన జస్టిస్ దళ్ వీర్ భండారీ కి అభినందనలు తెలిపిన ప్రధాన మంత్రి
ఇంటర్ నేషనల్ కోర్ట్ ఆఫ్ జస్టిస్ కు తిరిగి ఎన్నికైన జస్టిస్ దళ్ వీర్ భండారీ ని ప్రధాన మంత్రి శ్రీ నరేంద్ర మోదీ అభినందించారు.
‘‘ఇంటర్ నేషనల్ కోర్ట్ ఆఫ్ జస్టిస్ కు జస్టిస్ దళ్ వీర్ భండారీ తిరిగి ఎన్నిక కావడం పట్ల ఆయనకు నేను అభినందనలు తెలియజేస్తున్నాను. ఆయన తిరిగి ఎన్నిక కావడం మనకు ఒక గర్వకారణమైనటువంటి ఘడియ.
ఐసిజె కు భారతదేశం మరో మారు ఎన్నిక అయ్యేటట్లుగా అలసట ఎరుగకుండా పరిశ్రమించిన విదేశీ వ్యవహారాల శాఖ మంత్రి శ్రీమతి సుష్మ స్వరాజ్ మరియు విదేశీ వ్యవహారాల మంత్రిత్వ శాఖ లోని ఆమె యావత్తు బృందంతో పాటు రాయబార కార్యాలయాల వారికి ఇవే నా అభినందనలు. భారతదేశం పట్ల నమ్మకాన్ని ఉంచినందుకు, భారతదేశానికి మద్దతు ఇచ్చినందుకుగాను యుఎన్ఎస్ సి కి, ఇంకా యుఎన్ జిఎ సభ్యులందరికి మేము ప్రగాఢ కృతజ్ఞతను వ్యక్తం చేస్తున్నాము’’ అని ప్రధాన మంత్రి తన సందేశంలో పేర్కొన్నారు.
హోం మంత్రిత్వ శాఖ
కోవిడ్ నిబంధనల అమలు గడువు పొడిగించిన కేంద్ర హోం మంత్రిత్వ శాఖ
- కోవిడ్కు సంబంధించి తగు ప్రవర్తన విషయమైన సూచించిన నియంత్రణ చర్యలు, వివిధ కార్యకలాపాలకు సంబంధించి జారీ చేసిన ఎస్ఓపీలను కఠినంగా అమలు చేయాలని, తగు జాగ్రత్తలతో పాటు అమలుపై నిఘా ఉంచాలని రాష్ట్రాలు, కేంద్రపాలిత ప్రాంతాలకు సూచన
కోవిడ్ మహమ్మారి నియంత్రణ విషయమై గతంలో జారీ చేసిన మార్గదర్శకాలను వచ్చే ఏడాది జనవరి ముగింపు నాటి వరకు  అమలులో ఉండేలా చూడాలని కేంద్ర హోం శాఖ ఆదేశాలను జారీ చేసింది. క్రియాశీలక మరియు కొత్త కోవిడ్-19 కేసులలో నిరంతర క్షీణత
నమోదవుతున్నప్పటికీ ప్రపంచవ్యాప్తంగా కేసుల పెరుగుదల, యునైటెడ్ కింగ్డమ్లో రూపాంతర వైరస్ ఆవిర్భావాన్ని దృష్టిలో ఉంచుకుని, నిఘా, నియంత్రణ మరియు జాగ్రత్త చర్యలను ఇకపై కూడా అమలు చేయాల్సిన అవసరం ఉందని హోం శాఖ తన ఆదేశాలలో అభిప్రాయపడింది.
తాజా ఆదేశాల ప్రకారం కంటైన్మెంట్ జోన్లను జాగ్రత్తగా గుర్తించడం ఇకపైనా కొనసాగుతుంది; ఈ మండలాల్లో నిర్దేశించిన నియంత్రణ చర్యలు కచ్చితంగా పాటించబడతాయి; కోవిడ్-19కు సంబంధించి తగిన ప్రవర్తన ప్రోత్సహించబడింది. ఇది కచ్చితంగా అమలు చేయబడుతుంది; మరియు అనుమతించబడిన వివిధ కార్యకలాపాలకు సంబంధించి గతంలో సూచించిన ప్రామాణిక నిర్వహణ విధానాలు  చాలా జాగ్రత్తగా అనుసరించబడాలని కోరింది. ఇందుకు గాను
25.11.2020 న జారీ చేసిన మార్గదర్శకాలు, హోం శాఖ మరియు ఆరోగ్య మరియు కుటుంబ సంక్షేమ మంత్రిత్వ శాఖ జారీ చేసిన మార్గదర్శకాలు / ఎస్ఓపీల అమలు కఠినంగా పాటించేలా దృష్టి సారిస్తూ నిఘా, నియంత్రణను రాష్ట్రాలు మరియు కేంద్ర పాలిత ప్రాంతాలు కచ్చితంగా అమలు చేయాలని కోరింది.
ఆరోగ్య, కుటుంబ సంక్షేమ మంత్రిత్వ శాఖ
106.31 కోట్ల డోసులను దాటిన జాతీయ కొవిడ్-19 టీకా కార్యక్రమం
98.20 శాతానికి చేరిన రికవరీ రేటు
గత 24 గంటల్లో 12,514 కొత్త కేసులు నమోదు
క్రియాశీల కేసుల సంఖ్య 1,58,817. ఇది 248 రోజుల కనిష్ట స్థాయి
వారపు పాజిటివిటీ రేటు  గత 38 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 12,77,542 డోసులతో కలిపి, 106.31 కోట్ల డోసులను  టీకా కార్యక్రమం అధిగమించింది. 1,06,32,634 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,141
|
|
రెండో డోసు
|
|
92,24,881
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,71,702
|
|
రెండో డోసు
|
|
1,59,33,598
|
|
18-44 ఏళ్ల వారు
|
|
మొదటి డోసు
|
|
41,89,13,774
|
|
రెండో డోసు
|
|
14,24,08,610
|
|
45-59 ఏళ్ల వారు
|
|
మొదటి డోసు
|
|
17,49,26,935
|
|
రెండో డోసు
|
|
9,64,66,823
|
|
60 ఏళ్లు పైబడినవారు
|
|
మొదటి డోసు
|
|
10,97,79,956
|
|
రెండో డోసు
|
|
6,67,18,785
|
|
మొత్తం
|
|
1,06,31,24,205
గత 24 గంటల్లో 12,718 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,36,68,560 కు పెరిగింది.
దేశవ్యాప్త రికవరీ రేటు 98.20 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 127వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 12,514 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,58,817 వద్ద ఉన్నాయి. ఇది 248 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,81,379 పరీక్షలు చేశారు. దేశవ్యాప్తంగా ఇప్పటివరకు 60.92 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.17 శాతంగా ఉంది. గత 38 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.42 శాతంగా ఉంది. రోజువారీ పాజిటివిటీ రేటు గత 28 రోజులుగా 2 శాతం కంటే తక్కువగా, 63 రోజులుగా 3 శాతం కంటే తక్కువగా నమోదవుతోంది.
రక్షణ మంత్రిత్వ శాఖ
పారాచూట్ రెజిమెంట్ యూనిట్లకు 'ప్రెసిడెంట్స్ కలర్స్'ను అందజేసిన ఆర్మీ చీఫ్
ఆర్మీ స్టాఫ్ చీఫ్ జనరల్ ఎం.ఎం. నరవాణే ప్రతిష్టాత్మకమైన 'ప్రెసిడెంట్స్ కలర్స్'ను పారాచూట్ రెజిమెంట్లోని నాలుగు బెటాలియన్లకు బహుకరించారు. 23 ఫిబ్రవరి 2022న బెంగళూరులోని పారాచూట్ రెజిమెంట్ ట్రైనింగ్ సెంటర్లో ఆకట్టుకునే విధంగా కలర్ ప్రజెంటేషన్ పరేడ్లోప్రదర్శన పరేడ్ జరిగింది. ఇందులో అవి 11 పారాచూట్ , 21 పారాచూట్ , 23 పారాచూట్ మరియు 29 పారాచూట్లు పాల్గొన్నాయి. పారాచూట్ రెజిమెంట్ అనేది స్వాతంత్రానికి ముందు మరియు అనంతర కార్యకలాపాలలో ఆశించదగిన రికార్డును కలిగి ఉన్న భారతీయ సైన్యంలోని మేటి రెజిమెంట్. గాజా, కొరియా, బంగ్లాదేశ్, శ్రీలంక, మాల్దీవులు, రాన్ ఆఫ్ కచ్, సియాచిన్, రాజస్థాన్, పంజాబ్, జమ్మూ & కాశ్మీర్ వంటి విభిన్న థియేటర్లలో మరియు మణిపూర్, నాగాలాండ్ & అస్సాంతో సహా తూర్పు థియేటర్లలో రెజిమెంట్ అనేక అవార్డులను అందుకుంది. స్వాతంత్ర్యం తరువాత, రెజిమెంట్ యొక్క బెటాలియన్లు 32 చీఫ్ ఆఫ్ ఆర్మీ స్టాఫ్ యూనిట్ అనులేఖనాలను పొందాయి. దీని సిబ్బందికి 08 అశోక చక్రం, 14 మహావీర చక్ర, 22 కీర్తి చక్ర, 63 వీర్ చక్ర, 116 శౌర్య చక్రాలను పొందింది. శౌర్యం మరియు అసాధారణమైన శౌర్యానికి గాను 601 సేనా పతకాలు లభించాయి. ఈ కవాతును సమీక్షించిన తర్వాత, పారాచూట్ రెజిమెంట్ యొక్క గొప్ప పరాక్రమం, త్యాగం, సంప్రదాయాలను ఆర్మీ చీఫ్ ప్రశంసించారు. ఆర్మీ చీఫ్ కూడా తక్కువ వ్యవధిలో అద్భుతమైన పనితీరు కోసం కొత్తగా పెంచబడిన యూనిట్లను అభినందించారు. దేశానికి గర్వంగా సేవ చేయాలని అన్ని శ్రేణులకు తన శుభాకాంక్షలు తెలియజేశారు.
ప్రధాన మంత్రి కార్యాలయం
పురుషుల 3 వేల మీటర్ల స్టీపుల్ ఛేజ్లో స్వర్ణపతక విజేత అవినాష్ సేబుల్కు ప్రధాని అభినందన
ఆసియా క్రీడల 3వేల మీటర్ల స్టీపుల్ ఛేజ్లో అద్భుత ప్రతిభతో స్వర్ణ పతకం సాధించిన అవినాష్ సేబుల్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“ఓ అద్భుత క్రీడాకారుడు భారతదేశం మరోసారి గర్వించేలా చేశాడు! పురుషుల 3వేల మీటర్ల స్టీపుల్ ఛేజ్లో తిరుగులేని ప్రతిభా ప్రదర్శనతో అవినాష్ @avinash3000m అత్యద్భుత స్వర్ణం కైవసం చేసుకున్నాడు. ఈ ఘన విజయంపై అతన్ని అభినందిస్తూ, భవిష్యత్తులోనూ మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
చికిత్సలో ఉన్నవారికంటే 50,000 అధికంగా కోలుకున్నవారి సంఖ్య
కోలుకున్న వారి శాతం 55.49
కోవిడ్-19 నుంచి కోలుకుంటున్నవారి శాతం క్రమంగా పెరుగుతో వస్తోంది. ఇప్పటివరకు 2,27,755 మంది పూర్తిగా కోలుకున్నారు. గడిచిన 24 గంటల్లో మొత్తం 13,925 మంది కోవిడ్-19 బాధితులు కోలుకున్నారు. బాధితులలో కోలుకున్నవారి శాతం 55.49 కు పెరిగింది.
ప్రస్తుతం చికిత్స పొందుతున్నవారి సంఖ్య 1,69,451. వీరందరికీ వైద్యుల పర్యవేక్షణలో చికిత్స కొనసాగుతోంది
చికిత్స పొందుతున్నవారి సంఖ్య కంటే కోలుకున్నవారి సంఖ్య ఈరోజు 58,305 అధికంగా నమోదైంది.
కరోనా వైరస్ సోకిన వారిని పరీక్షించేందుకు పరీక్షల సామర్థ్యాన్ని భారతీయ వైద్య పరిశోధనామండలి  పెంచుతూ వస్తోంది. ప్రభుత్వ లేబరేటరీల సంఖ్య ఇప్పుడు 722 కి చేరుకోగా ప్రైవేట్ లాబ్స్ సంఖ్య 259 కి పెరిగింది. దీంతో మొత్తం లాబ్స్ సంఖ్య 981 అయింది. ఆ వివరాలు ఇలా ఉన్నాయి
తక్షణం ఫలితాలు చూపే పరీక్షల లాబ్స్ : 547 
ట్రూ నాట్ ఆధారిత పరీక్షల లాబ్స్ : 358 
సిబినాట్ ఆధారిత పరీక్షల లాబ్స్: 76 
పరీక్షలు జరుపుతున్న శాంపిల్స్ సంఖ్య కూడా రోజురోజుకూ పెరుగుతోంది. గడిచిన 24 గంటల్లో 1,90,730 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 68,07,226 కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
(కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
రైల్వే మంత్రిత్వ శాఖ
4 సెప్టెంబర్ 2020 నాటికి గరీబ్ కళ్యాణ్ రోజ్గార్ పథకం క్రింద 8,09,000 పనిదినాలు కల్పించిన భారతీయ రైల్వే
బిహార్, ఝూర్ఖండ్, మధ్య ప్రదేశ్, ఒడిషా, రాజస్థాన్ మరియు ఉత్తర ప్రదేశ్ రాష్ట్రాల్లో పనిదినాలు కల్పించిన రైల్వే
రాష్ట్రాల్లోని వలస కూలీలకు ఈ పథకం క్రింద కల్పిస్తున్న అవకాశాలను పర్యవేక్షిస్తున్న రైల్వే మంత్రిత్వ శాఖ
ఈ పథకాన్ని అమలు పరచడం కోసం గత్తేదార్లకు 4 సెప్టెంబర్ 2020 నాటికి రు.1,631.80 కోట్లు మంజూరు
దేశంలోని 6 రాష్ట్రాల్లోని 116 జిల్లాల్లో అమలుచేయబడుతున్న గరీబ్ కళ్యాణ్ రోజ్గార్ పథకం
ఈ రాష్ట్రాల్లో సుమారు 164 రైల్వే ప్రాజెక్టుల అమలు
బిహార్, ఝూర్ఖండ్, మధ్య ప్రదేశ్, ఒడిషా, రాజస్థాన్ మరియు ఉత్తర ప్రదేశ్ రాష్ట్రాల్లో గరీబ్ కళ్యాణ్ రోజ్గార్ పథకం క్రింద 8,09,046 పనిదినాలు కల్పించిన భారతీయ రైల్వే. వలస కార్మికుల కోసం ఆయా రాష్ట్రాల్లో ఉపాధి అవకాశాల కల్పన కోసం ఉద్దేశించిన ఈ ప్రాజెక్టును కేంద్ర రైల్వేలు మరియు వాణిజ్య మరియు పరిశ్రమల శాఖామాత్యులు శ్రీ పీయూష్ గోయల్ ప్రత్యక్షంగా పర్యవేక్షిస్తున్నారు. ఆయా రాష్ట్రాల్లో సుమారు 164 రైల్వే ప్రాజెక్టులను అమలు పరుస్తున్నారు. ఇందుకోసం 4 సెప్టెంబర్ 2020 నాటికి 12,276 మంది కూలీలు పనిచేయగా వారికి చెల్లింపుల కోసం రు.1,631.80 కోట్ల నిధులను విడుదల చేసారు.
ప్రాజెక్టుల్లో ఈ పథకం క్రింద వివిధ రకాల పనులను గుర్తించిం అమలు పరుస్తోంది. అవి లెవల్ క్రాసింగులను కలిపే రోడ్డులను నిర్మించడం వాటి సంరక్షణ  రైల్వే పట్టాల వెంట నీరు నిలవ ఉన్న ప్రాంతాలను గుర్తించి వాటిని శుభ్రపరచడం వంటి కార్యక్రమాలు చేయడం.  రైల్వే స్టేషన్లను కలిపే అప్రోచ్ రోడ్లను నిర్మాణం మరియు వాటి సంరక్షణ,  ఇప్పటికే ఉన్న రైలు కట్టలను బాగుచేయడం లేదా వెడల్పు చేయడం  రైల్వే స్థలాల సరిహద్దుల వెంట మొక్కల పెంపకం మరియు  ప్రస్తుతం ఉన్నకట్టలు, వంతెలనల సంరక్షణ.
కొవిడ్-19 కారణంగా భారీగా స్వస్థలాలకు చేరిన వలస కూలీల ఉపాధి మరియు గ్రామీణ ఉపాధి కార్యక్రమం గరీబ్ కళ్యాణ్ రోజ్గార్ పథకాన్ని గౌరవ ప్రధాన మంత్రి శ్రీ నరేంద్ర మోడీ గారు 20 జూన్ 2020న ప్రారంభించిన విషయం తెలిసిందే. ఈ పథకం క్రింద గ్రామాల్లో మన్నికైన భవనాల నిర్మాణం కోసం రు. 50,000 కోట్లు ప్రకటించారు ప్రధాన మంత్రి.
బిహార్, ఝూర్ఖండ్, మధ్య ప్రదేశ్, ఒడిషా, రాజస్థాన్ మరియు ఉత్తర ప్రదేశ్ రాష్ట్రాల్లోని 116 జిల్లాల్లో వలస కార్మికుల కోసం 25 వర్గాల క్రింద 125రోజుల పనిదినాలను కల్పించడం జరుగుతుంది. ఈ పథకం క్రింద ప్రభుత్వ పనులను కూడా చేర్చి వాటి చెల్లింపుల కోసం రు.50,000 కోట్లు కేటాయించడమైనది.
గ్రామీణాభివృద్ధి, పంచాయత్ రాజ్, రోడ్దు రవాణా మరియు రహదారులు, గనులు, త్రాగునీరు మరియు పరిశుభ్రత, పర్యావరణం, రైల్వేలు, పెట్రోలియం మరియు సహజ వాయులు, పనరుద్ధరణీయ శక్తి, సరిహద్దు రోడ్లు, టెలికం మరియు వ్యవసాయ వంటి వివిధ 12 మంత్రిత్వ శాఖలు మరియు విభాగాల వారు ఈ పథకం క్రింద 25 రకాల ప్రభుత్వ మరియు ప్రభుత్వ సంబంధిత పనులును వలస కూలీలకు జీవనాధారం కోసం ఉపాధి అవకాశాలను కల్పించారు.
ప్రధాన మంత్రి కార్యాలయం
భారత్ - ఇజ్రాయెల్ మధ్య అధికారిక దౌత్య సంబంధాల స్థాపన 30 సంవత్సరాలపై ప్రధాన మంత్రి ప్రకటన
ఇజ్రాయెల్ మిత్రులందరికీ మరియు షాలోమ్కు భారతదేశం తరపున శుభాకాంక్షలు. మా బంధంలో ఈరోజు ప్రత్యేకమైన రోజు. 30 సంవత్సరాల క్రితం, ఇదే రోజున, మన మధ్య పూర్తి దౌత్య సంబంధాలు ఏర్పడ్డాయి.
రెండు దేశాల మధ్య కొత్త అధ్యాయం మొదలైంది. ఈ అధ్యాయం కొత్తదే అయినప్పటికీ మన రెండు దేశాల చరిత్ర చాలా పాతది. మన ప్రజల మధ్య శతాబ్దాలుగా సన్నిహిత సంబంధాలు ఉన్నాయి.
భారతదేశ స్వభావం వలె, మన యూదు సమాజం వందల సంవత్సరాలుగా భారతీయ సమాజంలో ఎటువంటి వివక్ష లేకుండా సామరస్య వాతావరణంలో జీవించింది మరియు అభివృద్ధి చెందుతోంది. ఇది మా అభివృద్ధి ప్రయాణంలో గణనీయమైన కృషి చేసింది.
నేడు, ప్రపంచవ్యాప్తంగా గణనీయమైన మార్పులు జరుగుతున్నప్పుడు, భారతదేశం-ఇజ్రాయెల్ సంబంధాల ప్రాముఖ్యత మరింత పెరిగింది. మరియు పరస్పర సహకారం కోసం కొత్త లక్ష్యాలను ఏర్పరచుకోవడానికి ఇంతకంటే మంచి అవకాశం ఏమిటి - భారతదేశం ఈ సంవత్సరం తన స్వాతంత్ర్యం యొక్క 75 వ వార్షికోత్సవాన్ని జరుపుకుంటున్నప్పుడు, ఇజ్రాయెల్ తన స్వాతంత్ర్యం యొక్క 75 వ వార్షికోత్సవాన్ని వచ్చే ఏడాది జరుపుకుంటుంది మరియు రెండు దేశాలు తమ దౌత్యవేత్తల 30 వ వార్షికోత్సవాన్ని జరుపుకుంటున్నప్పుడు సంబంధాలు.
30 సంవత్సరాల ఈ ముఖ్యమైన మైలురాయిపై, నేను మీ అందరినీ మళ్లీ అభినందిస్తున్నాను. రాబోయే దశాబ్దాల్లో భారత్-ఇజ్రాయెల్ స్నేహం పరస్పర సహకారంతో కొత్త రికార్డులను నెలకొల్పడం కొనసాగుతుందని నేను ఖచ్చితంగా అనుకుంటున్నాను.
ధన్యవాదాలు, తోడ రాబా.
యువజన వ్యవహారాలు, క్రీడల మంత్రిత్వ శాఖ
పెండింగ్ అంశాల పరిష్కారం, శుభ్రత అంశాలపై అక్టోబర్ 2 నుంచి 30 వరకు ప్రత్యేక ప్రచారం 2.0ని నిర్వహించిన క్రీడల శాఖ
క్రీడా శాఖ సెక్రటేరియట్తో సహా శాఖ పరిధిలోకి వచ్చే వివిధ సంస్థలలో ప్రత్యేక ప్రచారం 2.0 నిర్వహించింది. పెండింగ్ అంశాల పరిష్కారం, శుభ్రత అంశాలపై అక్టోబర్ 2 నుంచి 30 వరకు ప్రత్యేక ప్రచారం 2.0 కార్యక్రమం జరిగింది. క్రీడా శాఖ సెక్రటేరియట్తో సహా శాఖ పరిధిలోకి వచ్చే స్పోర్ట్స్ అథారిటీ ఆఫ్ ఇండియా , లక్ష్మీబాయి నేషనల్ ఇన్స్టిట్యూట్ ఆఫ్ ఫిజికల్ ఎడ్యుకేషన్ , నేషనల్ స్పోర్ట్స్ యూనివర్సిటీ , నేషనల్ యాంటి డోపింగ్ ఏజెన్సీ  మరియు నేషనల్ డోప్ టెస్టింగ్ లాబొరేటరీ లలో 2022 అక్టోబర్ 2 నుంచి 31 వరకు దేశమంతా ఉత్సాహంగా కార్యక్రమం అమలు జరిగింది.
క్షేత్రస్థాయిలో పనిచేస్తున్న సంస్థ కార్యాలయాలు, సంస్థల్లో కార్యక్రమాన్ని అమలు చేసేందుకు ప్రాధాన్యత ఇచ్చారు. మారుమూల ప్రాంతాల్లో పనిచేస్తున్న మంత్రిత్వ శాఖ సంస్థలు, కార్యాలయాలు ప్రచార కార్యక్రమాన్ని అమలు చేసేందుకు ప్రత్యేక ప్రాధాన్యత ఇచ్చాయి. కార్యక్రమంలో సిబ్బంది, క్రీడలపై ఆసక్తి కలిగి ఉన్నవారు, ప్రజలు పెద్ద సంఖ్యలో ఉత్సాహంగా పాల్గొన్నారు. కార్యక్రమం అమలు జరిగిన తీరు, సాధించిన ప్రగతి పై ఉన్నత స్థాయిలో తరచు సమీక్షలు జరిగాయి.ప్రచారంలో సాధించిన ప్రగతి, పురోగతిని పరిపాలనా సంస్కరణలు మరియు ప్రజా ఫిర్యాదుల శాఖ రూపొందించిన SCPDM పోర్టల్లో అప్లోడ్ చేయబడ్డాయి.స్వచ్ఛత అభియాన్ కింద స్వచ్ఛత పరుగును కూడా క్రీడల శాఖ నిర్వహించింది. కార్యక్రమానికి ప్రచారం కల్పించేందుకు సామాజిక మాధ్యమాల సహకారం తీసుకోవడం జరిగింది. పెండింగ్ లో ఉన్న అంశాల పరిష్కారం, పరిశుభ్రత పెంపొందించడంలో క్రీడల శాఖ, క్రీడల శాఖ అనుబంధ సంస్థలు గణనీయమైన ప్రగతి సాధించాయి.
ఫిట్  మరియు లిట్టర్ ఫ్రీ  భారతదేశం నిర్మాణం కోసం చేపట్టిన కార్యక్రమాలను సమీప భవిష్యత్తులో మరింత పటిష్టంగా అమలు చేయాలని క్రీడా శాఖ నిర్ణయించింది.
క్రీడా శాఖలో చేపట్టిన పరిశుభ్రత కార్యక్రమం  సందర్భంగా కొన్ని ఫోటోలు ఈ క్రింది విధంగా ఉన్నాయి
ప్రధాన మంత్రి కార్యాలయం
బీచ్ల అభివృద్ధి.. పరిశుభ్రత దిశగా దియ్యూకు ప్రత్యేక ప్రాధాన్యమిచ్చిన కీలక ట్వీట్ను ప్రజలతో పంచుకున్న ప్రధానమంత్రి
దేశంలో బీచ్ల అభివృద్ధి, పరిశుభ్రతకు సంబంధించి దియ్యూకు ప్రత్యేక ప్రాధాన్యంతో వెలువడిన కీలక ట్వీట్ను ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ‘బ్లూ ఫ్లాగ్’ ధ్రువీకరణ పొందిన బీచ్ల గురించి దమన్-దియ్యూ పార్లమెంటు సభ్యుడు శ్రీ లాలూభాయ్ పటేల్ ట్వీట్ను ప్రజలతో పంచుకుంటూ పంపిన సందేశంలో:
“అద్భుతమైన తీరప్రాంతం, బీచ్లకు దియ్యూ నిలయంగా ఉంది. తీరప్రాంత పరిశుభ్రత, అభివృద్ధికి సంబంధించి దియ్యూపై ప్రత్యేక ప్రస్తావనతో వెలువడిన ఈ ట్వీట్ కీలకమైనది. సమష్టి కృషి అందరి ఆలోచనల్లోనూ మార్పునకు దారితీసి యావత్ సమాజానికి ఎలా ప్రయోజనం కల్పిస్తుందో ఇది స్పష్టం చేస్తోంది” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
మహారాష్ట్ర లోని భివండీ లో భవనం కూలిపోయి ప్రాణనష్టం జరగడం పట్ల బాధను వ్యక్తం చేసిన ప్రధాన మంత్రి
మహారాష్ట్ర లోని భివండీ లో భవనం కూలిపోయి ప్రాణనష్టం జరగడం పట్ల ప్రధాన మంత్రి నరేంద్ర మోదీ బాధ ను వ్యక్తం చేశారు.
‘‘మహారాష్ట్ర లోని భివండీ లో భవనం కూలిన ఘటన బాధ కలిగించింది. ఆప్తుల ను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వారు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను. రక్షణ కార్యకలాపాలు కొనసాగుతున్నాయి. బాధితుల కు అన్ని రకాలుగా సహాయాన్ని అందించడం జరుగుతోంది’’ అని ఒక ట్వీట్ లో ప్రధాన మంత్రి పేర్కొన్నారు.
భూ శా స్త్ర మంత్రిత్వ శాఖ
సముద్రయాన్ ప్రాజెక్ట్
కేంద్ర మంత్రివర్గ ఆమోదంతో భూ శాస్త్రాల మంత్రిత్వ శాఖ యొక్క సెంట్రల్ సెక్టార్ స్కీమ్గా డీప్ ఓషన్ మిషన్ w.e.f. 07.09.2021న ప్రారంభించబడింది. సముద్రయాన్ అనేది డీప్ ఓషన్ మిషన్ కింద ఒక ప్రాజెక్ట్. డీప్ ఓషన్ మిషన్ యొక్క సముద్రయాన్ ప్రాజెక్ట్ కింద, మత్స్య-6000 మేరకు మనుషులతో కూడిన సబ్మెర్సిబుల్ డిజైన్ ఇప్పటివరకు పూర్తయింది. మిషన్ కింద, డీప్ వాటర్ అటానమస్ అండర్ వాటర్ వెహికల్  అంటే ఓషన్ మినరల్ ఎక్స్ప్లోరర్  అన్వేషణ కోసం నియమించబడింది. డిసెంబరు 2022లో ఓఎంఈ 6000 ఏయువీని ఉపయోగించి డీప్ సీ మినరల్ ఎక్స్ప్లోరేషన్ను పరిశోధన నౌక సాగర్ నిధిని ఉపయోగించి నిర్వహించారు సెంట్రల్ ఇండియన్ ఓషన్ బేసిన్  వద్ద ఇంటర్నేషనల్ సీబెడ్ అథారిటీ ప్రాంతం. అన్వేషణ స్థలంలో వనరుల సామర్థ్యాన్ని అర్థం చేసుకోవడానికి మరియు ధృవీకరించడానికి అధిక రిజల్యూషన్ సముద్రగర్భ లక్షణాలను రూపొందించడానికి దాదాపు 14 చదరపు కి.మీ ప్రాంతం అన్ని శాస్త్రీయ పేలోడ్లతో సర్వే చేయబడింది. క్వాంటిటేటివ్ పాలీమెటాలిక్ మాంగనీస్ నోడ్యూల్స్ వనరుల సమృద్ధి, పంపిణీ మరియు లోతైన సముద్ర జీవవైవిధ్యం కోసం దాదాపు 1 కిమీ x 0.5 కిమీ ప్రాంతం అధిక రిజల్యూషన్ కెమెరాను ఉపయోగించి మ్యాప్ చేయబడింది. 2021-2026లో మిషన్ వ్యవధిలో రెండు దశలకు రూ.4077 కోట్ల మొత్తం అంచనా వ్యయంతో డీప్ ఓషన్ మిషన్ను క్యాబినెట్ ఆమోదించింది. ఇప్పటి వరకు దీనికి బడ్జెట్ రూ.1400 కోట్ల బడ్జెట్ కేటాయించారు. ఇందులో రూ.405.92 కోట్లు పంపిణీ చేయగా రూ.225.35 కోట్లు ఖర్చు చేశారు.
ఏయువీ అన్వేషణ సర్వే ఫలితాల గురించిన వివరాలు క్రింది విధంగా ఉన్నాయి:
i. 15వ తేదీ డిసెంబర్ 16వ తేదీ, 2022లో అన్ని పేలోడ్లతో సెంట్రల్ హిందూ మహాసముద్రంలో 5271 మీటర్ల లోతు వరకు హై రిజల్యూషన్ సీ ఫ్లోర్ మ్యాపింగ్ నిర్వహించబడింది. వాహనం ముందుగా నిర్వచించబడిన 2కిమీ X 2కిమీ ప్రాంతంలో అన్ని సైంటిఫిక్ పేలోడ్లతో సీ ఫ్లోర్ మ్యాపింగ్ నిర్వహించబడింది. 30 ఎపి నుండి 26 గంటల నుండి సముద్రంలో 26 గంటల కంటే ఎక్కువ డేటా సెట్లను పొంది విజయవంతంగా సురక్షితంగా ప్రారంభించబడింది.
ii. అధిక రిజల్యూషన్ సముద్రగర్భం ఫోటోగ్రఫీ కోసం, 1కి.మి. x 0.5కి.మీ. ఎంచుకోబడింది. 17 & 18 డిసెంబర్, 2022 సమయంలో 5271 మీటర్ల లోతులో 5 మీటర్ల ఎత్తులో 30 గంటల పాటు ఏయువీని ఆపరేట్ చేయడం ద్వారా 130 ఫోటోగ్రాఫిక్ లైన్లు 4మీ స్పేసింగ్లో పూర్తయ్యాయి. నేషనల్ ఇన్స్టిట్యూట్ ఆఫ్ ఓషన్ టెక్నాలజీ, చెన్నై, నేషనల్ సెంటర్ ఫర్ పోలార్ అండ్ ఓషన్ రీసెర్చ్, గోవా, నేషనల్ ఇన్స్టిట్యూట్ ఆఫ్ ఓషనోగ్రఫీ, ముంబయి, సీఎస్ఐఆర్, ఢిల్లీ మరియు కాంగ్స్బర్గ్, నార్వే సహకారంతో డేటాసెట్లు సేకరించారు.
iii. ఇలా పొందిన అధిక రిజల్యూషన్ వివరాలు పీఎంఎన్ సైట్లో అవుట్మాంగనీస్ నాడ్యూల్ పంపిణీలను మరియు జీవవైవిధ్యాన్ని తీసుకువచ్చాయి.
iv. సీఐఓబీలోని పీఎంఎన్ సైట్లో కలెక్టర్ పరికరంతో డీప్ సీ మైనింగ్ మెషీన్ని అమర్చడం కోసం చదునైన ఉపరితలం మరియు ఎన్విరాన్మెంట్ ఇంపాక్ట్ అసెస్మెంట్తో అధిక సమృద్ధి ఉన్న ప్రాంతాలను లక్ష్యంగా చేసుకోవడానికి వనరుల అంచనాను సులభతరం చేయడానికి ఏయువీ నుండి పొందిన వివరాలు ఉపయోగపడతాయి.
కేంద్ర భూ శాస్త్రాల శాఖ మంత్రి శ్రీ కిరణ్ రిజిజు ఈరోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
జ్ఞాపికల వేలం 12దాకా పొడిగింపు
ప్రధాని జ్ఞాపికల వేలం-2022ను ఈ నెల 12వ తేదీ వరకూ పొడిగించినట్లు ప్రధానమంత్రి శ్రీ నరేంద్ర మోదీ తెలిపారు.
కేంద్ర సాంస్కృతిక మంత్రిత్వ శాఖ ట్వీట్పై స్పందన ట్వీట్ ద్వారా పంపిన సందేశంలో:
“కొన్ని సంవత్సరాలుగా నేను అందుకున్న అనేక ప్రత్యేక బహుమతులలో ఇదీ ఒకటి. ప్రజల మనోభావాలను గౌరవిస్తూ జ్ఞాపికల వేలం 12వ తేదీ వరకు పొడిగించబడింది. మీరందరూ పాల్గొనండి” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
శ్యామ్ జీ కృష్ణ వర్మ జయంతి నాడు ఆయన కు నమస్సు లు అర్పించిన ప్రధాన మంత్రి
ప్రధాన మంత్రి శ్రీ నరేంద్ర మోదీ శ్యామ్ జీ కృష్ణ వర్మ జయంతి నాడు ఆయన కు నమస్సు లు అర్పించారు. శ్రీ శ్యామ్ జీ కృష్ణ వర్మ గారి అస్థి భస్మాన్ని 2003 వ సంవత్సరం లో స్విట్జర్ లాండ్ నుంచి భారతదేశాని కి తిరిగి తీసుకు రావడమైంది. 2015 వ సంవత్సరం లో యుకె నుంచి ఆయన మరణానంతర పునః స్థాపన ప్రమాణ పత్రాన్ని సంపాదించడం కూడా జరిగింది అని కూడా ప్రధాన మంత్రి గుర్తు కు తెచ్చుకొన్నారు.
ప్రధాన మంత్రి తన అనేక ట్వీట్ లలో-
‘‘మహా క్రాంతి కారి, స్వాతంత్ర్య సంగ్రామం సేనానుల లో ఒకరు అయినటువంటి శ్యామ్ జీ కృష్ణ వర్మ గారి కి ఆయన జయంతి సందర్భం లో శ్రద్ధాంజలి. దేశాన్ని బానిసత్వం బారి నుంచి విముక్తం చేయడం కోసం ఆయన తన జీవనాన్ని అంకితం చేశారు. స్వాతంత్య్ర సంగ్రామం లో ఆయన అందించిన తోడ్పాటు ను కృతజ్ఞత నిండినటువంటి దేశం ఎప్పటికీ మరచిపోజాలదు.
శ్యామ్ జీ కృష్ణ వర్మ గారి కి ఆయన జయంతి సందర్భం లో ఇదే శ్రద్ధాంజలి.
శ్యామ్ జీ కృష్ణ వర్మ గారి అస్థి భస్మాన్ని 2003 వ సంవత్సరం లో స్విట్జర్ లాండ్ నుంచి వాపసు తెచ్చే అవకాశం తో పాటు 2015 వ సంవత్సరం లో నేను యుకె యాత్ర కు వెళ్లిన సందర్భం లో ఆయన మరణానంతర రీఇన్ స్టేట్ మెంట్ సర్టిఫికెటు ను అందుకొనే అవకాశం నాకు లభించడం.. వీటి ని నేను నాకు దక్కిన ఆశీర్వాదాలు అని భావిస్తున్నాను. ఆయన సాహసాన్ని గురించి, ఆయన గొప్పదనాన్ని గురించి భారతదేశం లోని యువత తెలుసుకోవలసిన అవసరం ఉంది.’’ అని పేర్కొన్నారు.